stanford-oval/wikipedia huggingface dataset:
เหล็กกล้าไร้สนิม
ประโยชน์ของการใช้งานเหล็กกล้าไร้สนิม

ใช้ในสิ่งแวดล้อมที่กัดกร่อน (Corrosive Environment)
งานอุณหภูมิเย็นจัด ป้องกันการแตกเปราะ
ใช้งานอุณหภูมิสูง (High temperature) ป้องกันการเกิดคราบออกไซด์ (scale) และยังคงความแข็งแรง
มีความแข็งแรงสูงเมื่อเทียบกับมวล (High strength vs. mass)
งานที่ต้องการสุขอนามัย(Hygienic condition) ต้องการความสะอาดสูง
งานด้านสถาปัตยกรรม (Aesthetic appearance) ไม่เป็นสนิม ไม่ต้องทาสี
ไม่ปนเปื้อน (No contamiation) ป้องกันการทำ ปฏิกิริยากับสารเร่งปฏิกิริยา
ต้านทานการขัดถูแบบเปียก (Wet abrasion resistance)
ผิวของเหล็กกล้าไร้สนิม

No.1- รีดร้อนหรือรีดเย็น / อบอ่อน หรือปรับปรุงด้วยความร้อน	คราบออกไซด์ไม่ได้ขจัดออก / ใช้งานในสภาพที่รีดออกมาโดยทั่วไปจะใช้งานที่ทนความร้อน
2D- สภาพผิว 2D หลังจากการรีดเย็นโดยลดความหนาลง ผ่านการอบอ่อนและการกัดผิวโดยกรดลักษณะผิวสีเทาเงินเรียบ
2B- ผิว 2D ที่ผ่านลูกรีดขนาดใหญ่กดทับปรับความเรียบ เพิ่มความเงาผิวเงาสะท้อนปานกลาง ผลิตโดยวิธีการรีดเย็น ตามด้วยการอบนำอ่อนขจัดคราบออกไซด์ และนำไปรีดเบาๆ ผ่านไปยังลูกกลิ้งขัด ซึ่งเป็นวิธีการทั่วไปของการรีดเย็น ผิวที่ได้ส่วนมากจะอยู่ในระดับ 2B
BA-ผ่านกระบวนการรีดเย็นโดยความหนาลดลงทีละน้อยๆ ผ่านการอบอ่อนด้วยก๊าซไฮโดรเจน เพื่อป้องกันกันการออกซิเดชั่นกับออกซิเจนในอากาศ ผิวมันเงา สะท้อนความเงาได้ดี ผิวผลิตภัณฑ์เหล็กกล้าไร้สนิมจะกระทำด้วยวิธีนี้ ซึ่งจะมีเครื่องหมาย BA หรือ No.2BA, A ซึ่งผิวอบอ่อนเงา จะมีลักษณะเงากระจก ซึ่งเริ่มต้นจากการรีดเย็น อบอ่อนในเตาควบคุมบรรยากาศ ผิวเงาที่เห็นจะเป็นการขัดผิวด้วยลูกกลิ้งขัดผิว หรือเจียรนัยผิวตามเกรดที่ต้องการ ผิวอบอ่อนเงาส่วนมากจะใช้กับงานสถาปัตยกรรม ที่ต้องการผิวสะท้อน ผิวอบอ่อนสีน้ำนมจะไม่สะท้อนแสงเหมือนกับ No.8 จะใช้กับงานที่เป็นขอบ ชิ้นส่วนทางสถาปัตยกรรม ภาชนะในครัว อุปกรณ์ในกระบวนการผลิตอาหาร
No.4, Hair Line- สภาพผิว 2B ที่ผ่านการจัดถูด้วยกระดาษทรายเบอร์ 120-220 โดยค่าความหยาบขึ้นอยู่กับแรงกด, ขนาดของอนุภาคเม็ดทราย และระยะเวลาการใช้งานของกระดาษทราย ผิว No.4 เป็นสภาพผิวที่สนองต่อการนำไปใช้งานทั่วไป เช่นร้านอาหาร อุปกรณ์เครื่องใช้ในครัว อุปกรณ์รีดนม
No.8-	สภาพผิว 2B, BA ขัดด้วยผ้าขัดอย่างละเอียดมากขั้นตามลำดับ เช่น #1000, ผ้าขนสัตว์ โดยมีผงขัดอะลูมิเนียมและโครเมียมออกไซด์ ผิว No.8 ส่วนมากจะเป็นผิวเงาสะท้อนคล้ายกระจกเงา ผลิตภัณฑ์ส่วนใหญ่จะเป็นเหล็กกล้าไร้สนิมชนิดแผ่นโดยผิวจะถูกขัดด้วยเครื่องขัดละเอียด นำไปใช้กับงานตกแต่งทางด้านสถาปัตยกรรม และงานที่เน้นความสวยงาม
เกร็ดความรู้ในการใช้เหล็กกล้าไร้สนิม

ค่าการนำความร้อน (Thermal conductivity)
เหล็กกล้าไร้สนิมทุกชนิดจะมีค่าการนำความร้อนต่ำกว่าเหล็กกล้าคาร์บอนมาก เหล็กกล้าไร้สนิมเกรดที่มีส่วนผสมโครเมียมอย่างเดียว (plain chromium steel) มีค่าการนำความร้อน +_1/3 และเกรดออสเทนนิติกมีค่าการนำความร้อน +_1/4 ของเหล็กกล้าคาร์บอน ทำให้มีผลต่อการใช้งานที่อุณหภูมิสูง เช่นมีผลต่อการควบคุมปริมาณความร้อนเข้าระหว่างการเชื่อม, ต้องให้ความร้อนเป็นระยะเวลานานขึ้น เมื่อต้องทำงานขึ้นรูปร้อน
สัมประสิทธิ์การขยายตัว(Expansion coefficient)
เหล็กกล้าไร้สนิมเกรดที่มีส่วนผสมโครเมียมอย่างเดียวมีสัมประสิทธิ์การขยายตัวคล้ายกับเหล็กกล้าคาร์บอน แต่เกรดออสเทนนิติกจะมีสัมประสิทธ์การขยายตัวสูงกว่าเหล็กกล้าคาร์บอน 1½ เท่า การที่เหล็กกล้าไร้สนิมมีการขยายตัวสูงแต่มีค่าการนำความร้อนต่ำทำให้ต้องหามาตรการป้องกันเพื่อหลีกเลี่ยงผลเสียหายที่ตามมาเช่น ใช้ปริมาณความร้อนในการเชื่อมต่ำ, กระจายความร้อนออกโดยใช้แท่งทองแดงรองหลัง, การจับยึดป้องกันการบิดงอ ปัจจัยเหล่านี้ต้องพิจารณาการใช้งานร่วมกันของวัสดุ เช่นท่อแลกเปลี่ยนความร้อน (heat exchanger) ระหว่างเปลือกโครงสร้างเหล็กกล้าคาร์บอน และท่อออสเทนนิติคเป็นต้น
ฟิล์มป้องกันและการสร้างฟิล์ม (Passive film)
เหล็กกล้าไร้สนิมจะมีฟิล์มบางๆ ต้านทานการกัดกร่อน จำเป็นต้องรักษาความสมบูรณ์ของฟิล์มป้องกัน ดังนี้
หลีกเลี่ยงความเสียหายหรือการสัมผัสรุนแรงทางกล
ซ่อมปรับปรุงพื้นที่ที่มีผลต่อการเสียหายเช่น บริเวณที่เกิดสะเก็ดหรือคราบออกไซด์เนื่องจากอุณหภูมิสูงใกล้ๆ แนวเชื่อม, บริเวณที่เกิดความเสียหายทางกลหรือมีการเจียระไน, มีการปนเปื้อนโดยวิธีการสร้างฟิล์มป้องกัน (passivation) อย่างเดียวหรือใช้ทั้งวิธีการแช่กรดเพื่อกำจัดคราบจากออกไซด์ (pickling) หรือ การแช่กรดหรือทาน้ำยาสร้างฟิล์มออกไซด์ (passivation) ที่ผิวเหล็กกล้าไร้สนิม
แน่ใจว่ามีออกซิเจนเพียงพอและสม่ำเสมอที่สร้างออกไซด์ที่ผิวของ เหล็กกล้าไร้สนิมได้
การเสียหายที่ผิวเนื่องจากการเสียดสีที่ผิวโลหะกับโลหะอย่างรุนแรง (Galling /pick up / seizing)
ผิวหน้าเหล็กกล้าไร้สนิมมีแนวโน้มที่จะเกิดการเสียหายเนื่องจากการเสียดสีอย่างรุนแรง ต้องหลีกเลี่ยงและระมัดระมัดระวัง ความเสียหายที่จะเกิดขึ้นดังกล่าวโดยสำหรับผิวหน้าที่มีการเสียดสีกันตลอดเวลา ควรใช้ Load หรือแรงเสียดสีต่ำสุด และต้องแน่ใจว่าการเสียดสีไม่สร้างความร้อนเกิดขึ้น
ควรรักษาผิวสัมผัสไม่ให้มีการบดกับผงฝุ่น เม็ด ทรายฯลฯ และใช้น้ำมันหล่อลื่นหรือเคลือบผิว
แหล่งข้อมูลอื่น

สมาคมพัฒนาเหล็กกล้าไร้สนิมไทย
www.siamstainless.com เหล็กกล้าไร้สนิมเพื่อคนไทย
วิกิมีเดียคอมมอนส์มีสื่อเกี่ยวกับ เหล็กกล้าไร้สนิม
การใช้งานใช้สเตนเลสกับงานช่างทั่วไป
สมอจีน

| สมอจีน |
| --- | --- |

ใบและผลของสมอจีน

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: โรสิด Rosids
อันดับ:: เงาะ Sapindales
วงศ์:: วงศ์มะแฟน Burseraceae
สกุล:: Canarium Canarium (Lour.) DC.
สปีชีส์:: Canarium album
ชื่อทวินาม
Canarium album (Lour.) DC.

ชื่อพ้อง
 Canarium album Raeusch. [Invalid]  Canarium album Leenh.  Canarium tonkinense Engl.  Hearnia balansae C.DC.  Pimela alba Lour.
สมอจีน (ชื่อวิทยาศาสตร์: Canarium album) หรือกาน้า เป็นไม้ยืนต้นในวงศ์ Burseraceae ใบประกอบแบบขนนก ดอกช่อออกตามปลายกิ่ง ผลแก่สีเขียว เมล็ดแข็ง  ชาวอวดที่อาศัยอยู่ทางตอนใต้ของจีน ใช้ไม้ทำใบพาย นำใบและยางไม้มาเคี่ยวได้น้ำยางสีดำ ภาษาจีนแต้จิ๋วเรียกกานาทึ้ง ภาษาจีนกลางเรียกกานหล่านถัง ใช้ยาเรือหรือกินเป็นยาแก้ท้องร่วง
ชาวจีนแต้จิ๋วนำผลมารับประทานสด แช่อิ่ม หรือเชื่อม นำผลสดมาตำกับข่าแล้วหมักเกลือ เรียกกานาซัม ใช้แก้รสคาวปลาในอาหาร นำผลสดไปผัดกับผักกาดดองเปรี้ยวหรือซึงฉ่าย ได้อาหารที่เรียกกานาฉ่าย กินกับข้าวต้ม
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Canarium album
ข้อมูลที่เกี่ยวข้องกับ สมอจีน ที่วิกิสปีชีส์
| --- | --- |
การแยกแยะหน่วยอนุกรมวิธาน:  Wikidata: Q5157337  Wikispecies: Canarium album  BOLD: 419372  EoL: 483517  EPPO: CNBAL  FNA: 200012491  FoC: 200012491  GBIF: 5421348  GRIN: 8810  IPNI: 127264-1  IRMNG: 11210221  ITIS: 506411  NCBI: 300208  Plant List: kew-2695787  PLANTS: CAAL31  POWO: urn:lsid:ipni.org:names:127264-1
เอกกมล คีรีวัฒน์

| เอกกมล คีรีวัฒน์ |
| --- | --- |

เลขาธิการคณะกรรมการกำกับหลักทรัพย์และตลาดหลักทรัพย์
ดำรงตำแหน่ง พ.ศ. 2535 – พ.ศ. 2538
 
ข้อมูลส่วนบุคคล
เกิด: 26 พฤษภาคม พ.ศ. 2488 (79 ปี)
พรรคการเมือง: ประชาธิปัตย์

เอกกมล คีรีวัฒน์ (เกิด 26 พฤษภาคม พ.ศ. 2488) อดีตสมาชิกสภาผู้แทนราษฎร แบบบัญชีรายชื่อ สังกัดพรรคประชาธิปัตย์ อดีตกรรมการธนาคารไทยพาณิชย์ อดีตรองผู้ว่าการธนาคารแห่งประเทศไทย และอดีตเลขาธิการคณะกรรมการกำกับหลักทรัพย์และตลาดหลักทรัพย์
ประวัติ

เอกกมล เกิดเมื่อวันที่ 26 พฤษภาคม พ.ศ. 2488 สำเร็จการศึกษาระดับปริญญาตรี (เกียรตินิยม) ด้านเศรษฐศาสตร์จาก Dartmouth College ประเทศสหรัฐอเมริกา และปริญญาโทด้านบริหารธุรกิจ (การเงิน) จาก Harvard Graduate School of Business Administration มหาวิทยาลัยฮาร์วาร์ด ประเทศสหรัฐอเมริกา
การทำงาน

เอกกมล คีรีวัฒน์ เคยทำงานเป็นเลขาธิการคณะกรรมการกำกับหลักทรัพย์และตลาดหลักทรัพย์ ในระหว่างปี 2535 - 2538 เป็นเลขาธิการคนแรกของ ก.ล.ต. เป็นประธานบริษัทเอกชนหลายแห่ง อาทิ บริษัท เค.ซี. พร็อพเพอร์ตี้ จำกัด (มหาชน) บริษัท หลักทรัพย์ ซีมิโก้ จำกัด (มหาชน)
เขาเป็นกรรมการธนาคารแห่งประเทศไทย ในระหว่างปี 2540 - 2543 หลังจากนั้นได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ในสังกัดพรรคประชาธิปัตย์ ลำดับที่ 11 และได้รับเลือกตั้ง เป็น ส.ส.สมัยแรก ในสภาผู้แทนราษฎรไทย ชุดที่ 21
ชมรมว่ายน้ำอิวาโทบิ

| --- | --- |
Free!

แนว: ดราม่า, เสี้ยวชีวิต, กีฬา
อนิเมะโทรทัศน์
Free! - Iwatobi Swim Club (ภาค 1)
กำกับโดย: ฮิโรโกะ อุตสึมิ
เขียนบทโดย: มาซาชิโระ โยโกตานิ
สตูดิโอ: เกียวโตแอนิเมชัน Animation Do
ฉาย:  4 ก.ค. 2013  –  26 ก.ย. 2013
ตอน: 12
อนิเมะโทรทัศน์
Free! - Eternal Summer (ภาค 2)
กำกับโดย: ฮิโรโกะ อุตสึมิ
เขียนบทโดย: มาซาชิโระ โยโกตานิ
สตูดิโอ: เกียวโตแอนิเมชัน Animation Do
ฉาย:  2 ก.ค. 2014  –  24 ก.ย. 2014
ตอน: 13
อนิเมะโทรทัศน์
Free! -Dive to the Future- (ภาค 3)
สตูดิโอ: เกียวโตแอนิเมชัน Animation Do
ฉาย:  11 ก.ค. 2018  –  26 ก.ย. 2018
ตอน: 12
ภาพยนตร์อนิเมะ
 High Speed! Free! Starting Days (2015)  Free! Timeless Medley (2017)  Free! Take Your Marks (2017)  Free! The Final Stroke (2021) 
 สถานีย่อยการ์ตูนญี่ปุ่น
Free! เป็นอนิเมะที่ออกฉายทางโทรทัศน์ ผลงานของเกียวโตแอนิเมชัน และแอนิเมชันดู ภายใต้การกำกับของฮิโรโกะ อุซึมิ ดัดแปลงจากไลท์โนเวล High☆Speed! (ญี่ปุ่น: ハイ☆スピード!; โรมาจิ: Hai Supiido!) ผลงานของ โคจิ โอจิ ซึ่งได้รับรางวัลชมเชยจาก เกียวโตแอนิเมชัน Award Contest ประจำปี พ.ศ. 2554 ได้รับการตีพิมพ์ และวางจำหน่ายเมื่อวันที่ 8 กรกฎาคม 2556 อนิเมะออกฉายที่ญี่ปุ่นระหว่างวันที่ 4 กรกฎาคม - 26 กันยายน 2556 และได้มีการประกาศสร้างภาคที่ 2 ทางเว็บไซต์อย่างทางเป็นทางการเมื่อวันที่ 26 มกราคม 2557
เรื่องย่อ

เรื่องราวของนักเรียนชั้นมัธยมศึกษาตอนปลายปี 4 คน ได้แก่ ฮารุกะ มาโกโตะ นางิสะ และ ริน ซึ่งล้วนแต่อยู่สมาคมว่ายน้ำแห่งอิวาโทบิด้วยกัน พวกเขาเข้าร่วมการแข่งขันว่ายน้ำผลัดผสม และได้รับชัยชนะ และหลังจากนั้นทั้งหมดก็ต่างแยกย้ายกันไปไปใช้ชีวิตตามแบบฉบับของตน หลายปีต่อมา เมื่อฮารุกะ และมาโกโตะขึ้นเรียนชั้นปีที่ 2 พวกเขาได้พบกับนางิสะซึ่งเลือกมาเรียนต่อบืชั้นมัธยมศึกษาตอนปลายที่โรงอิวาโทบิที่พวกเขาเรียนอยู่ นางิสะชักชวนให้ทั้งสองร่วมมือกันเปิดชมรมว่ายน้ำแห่งโรงเรียนอิวาโทบิ ในระหว่างนั้น ทั้งสามได้มีโอกาสพบกับ ริน อดีตเพื่อนร่วมทีมที่ไปศึกษาต่อต่างประเทศทันทีหลังจากที่ได้รับชัยชนะในการแข่งขันครั้งนั้น ทว่ารินกลับมีท่าทีที่เปลี่ยนไป เขาทำตัวเย็นชาและพูดจาก้าวร้าวกับอดีตเพื่อนร่วมทีมทั้งสาม
ตัวละคร > ตัวละครหลัก

ฮารุกะ นานาเสะ (七瀬 遙 Nanase Haruka) — ให้เสียงโดย โนบูนางะ ชิมาซากิ, เมงูมิ มัตสึโมโตะ (สมัยอยู่ชั้นประถมศึกษา)
นักเรียนชั้นมัธยมศึกษาตอนปลายปีที่ 2 โรงเรียนอิวาโทบิ ผู้รักการว่ายน้ำชนิดที่ว่าเจอน้ำที่ไหนต้องถอดเสื้อผ้ากระโดดลงน้ำทุกครั้ง ปัจจุบันเจ้าตัวเลยสวมชุดว่ายน้ำใต้เสื้อผ้าตลอดเวลา ฮารุกะชอบกินซาบะเป็นชีวิตจิตใจชนิดที่ว่าสามมื้อกินแต่ปลาซาบะก็ยังได้ เพราะชื่อที่เหมือนเด็กผู้หญิงจึงทำให้มีคนเข้าใจผิดเป็นประจำ มีชื่อเล่นที่เพื่อนๆสนิทเรียกกันสั้นๆว่า "ฮารุ" แต่ไม่ชอบให้ใครเติมจังที่ท้ายชื่อของตัวเองโดยเด็ดขาด ยามปกติจะเป็นคนเงียบๆไม่ค่อยแสดงอารมณ์ทางสีหน้า คำพูดติดปากของเขาคือ “ฉันจะว่ายแต่ท่าฟรีสไตล์เท่านั้น”
มาโกโตะ ทาจิบานะ (橘 真琴 Tachibana Makoto) — ให้เสียงโดย ทัตซึฮิซะ ซูซูกิ, ซัตสึกิ ยูกิโนะ (สมัยอยู่ชั้นประถมศึกษา)
นักเรียนชั้นมัธยมศึกษาตอนปลายปีที่ 2 โรงเรียนอิวาโทบิ เพื่อนสนิทตั้งแต่สมัยเด็กของฮารุกะ เป็นพี่ชายของน้องฝาแฝดชายหญิงจึงทำให้เจ้าตัวกลายเป็นคนใจดี อ่อนโยนจากภายใน แม้ความจริงเจ้าตัวจะเป็นคนขี้กลัวไม่น้อยก็ตาม มาโกโตะเป็นคนที่เข้าใจสิ่งที่ฮารุกะคิดมากที่สุดจนบางครั้งก็ทำหน้าที่แทนกระบอกเสียงให้เพื่อนไปในตัว มาโกโตะรู้ถึงความสัมพันธ์ที่ร้าวฉานระหว่างฮารุกะกับรินและคอยช่วยทั้งสองอยู่ห่างๆเสมอ หลังก่อตั้งชมรมว่ายน้ำแล้ว มาโกโตะได้รับหน้าที่ให้เป็นกัปตันของชมรม ท่าว่ายน้ำที่ถนัดที่สุดของมาโกโตะคือท่ากรรเชียง
นางิสะ ฮาซึกิ (葉月 渚 Hazuki Nagisa) — ให้เสียงโดย ซึบะซะ โยนางะ, ซาโตมิ ซาโต (สมัยอยู่ชั้นประถมศึกษา)
นักเรียนชั้นมัธยมศึกษาตอนปลายปีที่ 1 โรงเรียนอิวาโทบิ นางิสะ เพื่อนรุ่นน้องที่แสนสดใสร่าเริงของฮารุกะ เป็นคนที่ริเริ่มให้มีการจัดตั้งชมรมว่ายน้ำขึ้นมาใหม่จนนำไปสู่เหตุการณ์พบปะกันอีกครั้งของฮารุกะและริน ด้วยความที่เป็นน้องชายคนเล็กของบ้านทำให้นางิสะเป็นคนซื่อๆแต่ก็ไม่ยอมแพ้อะไรง่ายๆ นางิสะชื่นชมในท่วงท่าการว่ายน้ำของฮารุกะาตั้งแต่ยังเด็ก และด้วยความที่อยากจะกลับไปว่ายน้ำกับทุกคนอีกเจ้าตัวจึงเข้าเรียนมัธยมปลายที่เดียวกับมาโกโตะและฮารุกะ ท่าว่ายน้ำที่ถนัดที่สุดของนางิสะคือท่ากบ
เรย์ ริวงาซากิ (龍ヶ崎 怜 Ryūgazaki Rei) — ให้เสียงโดย ไดซูเกะ ฮิรากาวะ, โยโกะ ฮิกาซะ (สมัยอยู่ชั้นประถมศึกษา)
นักเรียนชั้นมัธยมศึกษาตอนปลายปีที่ 1 โรงเรียนอิวาโทบิ เพื่อนร่วมชั้นเรียนเดียวกับนางิสะ ก่อนที่จะมาสังกัดชมรมว่ายน้ำเพราะการชักชวนแกมบังคัมและความหลงใหลในท่าทางการว่ายน้ำของฮารุกะทำให้เจ้าตัวตัดสินใจย้ายมาอยู่ชมรมว่ายน้ำด้วย เรย์เป็นคนที่จริงจังกับทุกด้านไม่เว้นแม้แต่เรื่องที่บางครั้งคนอื่นก็คิดว่ามันไร้สาระ เจ้าตัวชอบให้อะไรเป็นไปด้วยความมีเหตุมีผลมารองรับ และเขาชอบความเพอร์เฟคอย่างที่สุด ท่าว่ายน้ำที่เรย์ถนัดที่สุดคือท่าผีเสื้อ
ริน มัตสึโอกะ (松岡 凜 Matsuoka Rin) — ให้เสียงโดย มาโมรุ มิยาโนะ, อาเกโนะ วาตานาเบะ (สมัยอยู่ชั้นประถมศึกษา)
นักเรียนชั้นมัธยมศึกษาตอนปลายปีที่ 2 โรงเรียนซาเมซึกะ อาจจะเรียกได้ว่าเป็นคู่แข่งของฮารุกะ แม้ตอนเด็กๆจะสนิทกับพวกฮารุกะจนขนาดรวมทีมแข่งว่ายผลัดกัน แต่เพราะเรื่องบางอย่างทำให้หลังจากนั้นรินตัดสินใจไปเรียนต่อที่ต่างประเทศ หลังจากกลับมาเจ้าตัวเลือกที่จะเข้าเรียนที่โรงเรียนซาเมซึกะที่มีชื่อเสียงด้านการว่ายน้ำ และเปลี่ยนทีท่ากับพวกฮารุกะโดยสิ้นเชิง รินมีความฝันที่ต้องการจะทำให้สำเร็จให้ได้ เป็นคนมุมานะและไม่ชอบการพ่ายแพ้ รินไม่มีท่าว่ายน้ำที่ถนัดเป็นพิเศษเพราะเจ้าตัวฝึกฝนจนว่ายได้ทุกท่วงท่า
ตัวละคร > ตัวละครรอง

โก มัตสึโอกะ (松岡 江 Matsuoka Gō) — ให้เสียงโดย อาเกโนะ วาตานาเบะ
นักเรียนชั้นมัธยมศึกษาตอนปลายปีที่ 1 โรงเรียนอิวาโทบิ เป็นน้องสาวของริน เพื่อนร่วมชั้นของนางิสะ นิสัยโดยปกติจะสดใสร่าเริง กระตือรือร้นเสมอ ที่สำคัญเจ้าตัวยังชอบกล้ามของเหล่าหนุ่มๆเป็นชีวิตจิตใจ เห็นเมื่อไหร่ต้องทำท่าสมกับเป็นสาวน้อยเสมอ ไม่ชอบให้เรียกว่าโกเพราะฟังเหมือนเป็นชื่อของเด็กผู้ชายและมักเถียงเรื่องชื่อกับนางิสะอยู่บ่อยครั้ง โกเป็นห่วงรินมากจนต้องมาขอความช่วยเหลือจากพวกฮารุกะ ตอนนี้ทำหน้าที่เป็นผู้จัดการประจำชมรมว่ายน้ำอยู่
มิโฮะ อามากาตะ (天方 美帆 Amakata Miho) — ให้เสียงโดย ซัตสึกิ ยูกิโนะ
ครูประจำวิชาวรรณคดีโบราณ และครูที่ปรึกษาชมรมว่ายน้ำ และเป็นครูประจำชั้นของฮารุกะกับมาโกโตะด้วย เจ้าตัวมักบอกกับคนอื่นว่าย้ายมาจากโตเกียวเพราะชีวิตการงานไม่รุ่งเท่าที่ควรแต่ความจริงแล้วเคยทำงานเกี่ยวกับชุดว่ายน้ำมาก่อนแต่ยังไม่มีใครทราบรายละเอียดแน่ชัด เป็นคนที่เล่นมุกเข้าใจยากแบบไม่สนบรรยากาศ ตอนนี้เป็นอาจารย์ที่ปรึกษาชมรมว่ายน้ำ
ไออิจิโร นิโตริ (似鳥 愛一郎 Nitori Aiichirō) — ให้เสียงโดย โคกิ มิยะตะ
นักเรียนชั้นมัธยมศึกษาตอนปลายปีที่ 1 โรงเรียนซาเมซึกะ รุ่นน้องควบตำแหน่งรูมเมทของริน สมาชิกอีกคนของชมรมว่ายน้ำแห่งโรงเรียนมัธยมปลายซาเมซึกะ ชื่นชมและนับถือในตัวรินมาก คอยให้กำลังใจรินเสมอ ปกติเป็นคนกระตือรือร้นและตรงไปตรงมา
อนิเมะ > ชื่อตอนพิเศษ

เป็นภาพยนตร์สั้นที่บันทึกอยู่ในบลูเรย์และดีวีดี ซึ่งไม่เคยฉายทางโทรทัศน์
| แผ่นที่> ภาคที่ 1 | ตอนที่> ภาคที่ 1 | ชื่อตอน> ภาคที่ 1 | บทละคร> ภาคที่ 1 | สตอรี่บอร์ด・กำกับ> ภาคที่ 1 | กำกับแอนิเมชัน> ภาคที่ 1 |
| --- | --- | --- | --- | --- | --- |
| vol.1 | 1FrFr! | ความกลุ้มใจของมาโกโตะ! | มะซะฮิโระ โยะโกะทะนิ ฮิโรโกะ อุซึมิ | ฮิโรโกะ อุซึมิ | ฟุโตะชิ นิชิยะ |
| vol.1 | 2FrFr! | รับสมัครสมาชิกชมรม! | มะซะฮิโระ โยะโกะทะนิ ฮิโรโกะ อุซึมิ | ฮิโรโกะ อุซึมิ | ฟุโตะชิ นิชิยะ |
| vol.3 | 3FrFr! | หนึ่งสัปดาห์ของรินกับนิโทริ! | มะซะฮิโระ โยะโกะทะนิ ฮิโรโกะ อุซึมิ | ฮิโรโกะ อุซึมิ | ฟุโตะชิ นิชิยะ |
| vol.3 | 4FrFr! | การฝึกกระโจนอย่างหนักของเรย์! | มะซะฮิโระ โยะโกะทะนิ ฮิโรโกะ อุซึมิ | ฮิโรโกะ อุซึมิ | ฟุโตะชิ นิชิยะ |
| vol.5 | 5FrFr! | เรย์ ทฤษฎี และกางเกงว่ายน้ำแบบสปีโด้! | มะซะฮิโระ โยะโกะทะนิ ฮิโรโกะ อุซึมิ | ฮิโรโกะ อุซึมิ | ฟุโตะชิ นิชิยะ |
| vol.5 | 6FrFr! | สายตระกูลแห่งบ้านอิวาโทบิ! | มะซะฮิโระ โยะโกะทะนิ ฮิโรโกะ อุซึมิ | ฮิโรโกะ อุซึมิ | ฟุโตะชิ นิชิยะ |
| vol.5 | 7FrFr! | ฟรี้ฟรีอันไกลโพ้น! | มะซะฮิโระ โยะโกะทะนิ ฮิโรโกะ อุซึมิ | ฮิโรโกะ อุซึมิ | ฟุโตะชิ นิชิยะ |
นวนิยาย

รอการเพิ่มเติมข้อมูล
WEB Radio

รายการวิทยุ Iwatobi Channel เป็นรายการ วิทยุออนไลน์ ผ่านทาง Lantis Web และ Onsen ตั้งแต่วันที่ 17 มิถุนายน 2556 ถึง 6 ตุลาคม 2556 ผู้ดำเนินรายการคือ โนะบุนะงะ ชิมะซะกิ (ผู้ให้เสียงฮารุกะ นานาเสะ) และ ทัตสึฮิซะ ซุซุกิ (ผู้ให้เสียงมาโกโตะ ทาจิบานะ) ออกอากศตอนใหม่ทุกวันจันทร์ รวมทั้งหมด 16 ครั้ง
ตั้งแต่เดือนตุลาคม 2556 เป็นต้นมา รายการได้ปรับเปลี่ยนรูปแบบใหม่เป็น Iwatobi Channel S ซึ่งมีโนบุนางะ ชิมะซะกิเป็นผู้ดำเนินรายการ ออกอากาศตอนใหม่ทุกเดือน และมีแขกรับเชิญทุกครั้ง จนถึงตอนนี้รวมแล้ว 5 ครั้ง
สินค้าที่เกี่ยวข้อง > ซีดี

| วันวางจำหน่าย | ชื่อ | รหัสสินค้า |
| --- | --- | --- |
| 8 สิงหาคม 2556 | SPLASH FREE | LACM-14130 |
| 8 สิงหาคม 2556 | Free! Character Song Vol.1 Nanase Haruka | LACM-14121 |
| 8 สิงหาคม 2556 | Free! Character Song Vol.2 Tachibana Makoto | LACM-14122 |
| 21 สิงหาคม 2556 | บันทึกการฝึกซ้อมประจำวัน ชมรมว่ายน้ำแห่งโรงเรียน ม.ปลายอิวาโทบิ 1 | LACA-15333 |
| 21 สิงหาคม 2556 | Iwatobi Channel Vol.1 | LACA-15334 |
| 4 กันยายน 2556 | Free! Character Song Vol.3 Matsuoka Rin | LACM-14123 |
| 4 กันยายน 2556 | Free! Character Song Vol.4 Hazuki Nagisa | LACM-14124 |
| 4 กันยายน 2556 | Free! Character Song Vol.5 Ryūgazaki Rei | LACM-14125 |
| 25 กันยายน 2556 | บันทึกการฝึกซ้อมประจำวัน ชมรมว่ายน้ำแห่งโรงเรียน ม.ปลายอิวาโทบิ 2 | LACA-15338 |
| 25 กันยายน 2556 | Iwatobi Channel Vol.2 | LACA-15339 |
| 2 ตุลาคม 2013 | TV Animation 「Free!」 Original Soundtrack "Ever Blue Sounds" | LACA-9311/2 |
| 23 ตุลาคม 2013 | TV Animation 「Free!」 Remix Mini Album | LACA-15350 |
| 18 ธันวาคม 2013 | Free! Character Song Duet Series Vol.1 Nanase Haruka & Tachibana Makoto | LACM-14161 |
| 15 มกราคม 2014 | Free! Character Song Duet Series Vol.2 Hazuki Nagisa & Ryūgazaki Rei | LACM-14162 |
| 12 กุมภาพันธ์ 2014 | Free! Character Song Duet Seires Vol.3 Matsuoka Rin & Ryūgazaki Rei | LACM-14163 |
| 19 มีนาคม 2014 (กำหนดการ) | Free! Character Song Duet Series Vol.4 Nanase Haruka & Matsuoka Rin | LACM-14164 |
สินค้าที่เกี่ยวข้อง > บลูเรย์/ดีวีดี

| แผ่นที่ | วันวางจำหน่าย | ตอนที่ | พิเศษ | รหัสสินค้า> BD | รหัสสินค้า> DVD  |
| --- | --- | --- | --- | --- | --- |
| 1 | 11 กันยายน 2556 | ตอนที่ 1 - 2 | FrFr!〜Free! short movie〜1 Opening Theme และ Ending Theme แบบไม่มีตัวอักษรเครดิต | PCXE-50281 | PCBE-54351 |
| 2 | 9 ตุลาคม 2556 | ตอนที่ 3 - 4 | Special Free! Talk 1 (โนะบุนะงะ ชิมะซะกิ, ทัตสึฮิซะ ซุซุกิ, ไดสุเกะ ฮิรากาวะ) | PCXE-50282 | PCBE-54352 |
| 3 | 6 พฤศจิกายน 2556 | ตอนที่ 5 - 6 | FrFr!〜Free! short movie〜2 | PCXE-50283 | PCBE-54353 |
| 4 | 4 ธันวาคม 2556 | ตอนที่ 7 - 8 | Special Free! Talk 2 (โนะบุนะงะ ชิมะซะกิ, ทัตสึฮิซะ ซุซุกิ, สึบะสะ โยะนะงะ) | PCXE-50284 | PCBE-54354 |
| 5 | 8 มกราคม 2557 | ตอนที่ 9 - 10 | FrFr!〜Free! short movie〜3 | PCXE-50285 | PCBE-54355 |
| 6 | 5 กุมภาพันธ์ 2557 | ตอนที่ 11 - 12 | Special Free! Talk 3 (โนะบุนะงะ ชิมะซะกิ, ทัตสึฮิซะ ซุซุกิ, มาโมรุ มิยะโนะ) | PCXE-50286 | PCBE-54356 |
ยังไม่มีกำหนดการวางจำหน่าย
สินค้าที่เกี่ยวข้อง > หนังสือ

ISBN 486529001X
ไม่ปรากฏ ISBN。
แหล่งข้อมูลอื่น

เว็บไซต์ทางการ (ญี่ปุ่น)
Free! - Iwatobi Swim Club (อนิเมะ) ที่เครือข่ายข่าวอนิเมะ
พฤฒิชัย ดำรงรัตน์

| นายแพทย์พฤฒิชัย ดำรงรัตน์ม> ป.ช., ม.ว.ม. |
| --- | --- |
พฤฒิชัย ในปี พ.ศ. 2552

รัฐมนตรีช่วยว่าการกระทรวงการคลัง
ดำรงตำแหน่ง 20 ธันวาคม พ.ศ. 2551 – 6 มิถุนายน พ.ศ. 2553
 
ข้อมูลส่วนบุคคล
เกิด: 8 มกราคม พ.ศ. 2506 (61 ปี) จังหวัดพระนคร ประเทศไทย
พรรคการเมือง: ไทยรักไทย (2544–2550) เพื่อแผ่นดิน (2550–2554) ชาติพัฒนา (2554–2555) ชาติไทยพัฒนา (2555–ปัจจุบัน)
คู่สมรส: ปานบัว บุนปาน

นายแพทย์ พฤฒิชัย ดำรงรัตน์ (เกิด 8 มกราคม พ.ศ. 2506) อดีตรองหัวหน้าพรรคเพื่อแผ่นดิน อดีตรัฐมนตรีช่วยว่าการกระทรวงการคลัง ในรัฐบาลอภิสิทธิ์  เวชชาชีวะ นายแพทย์ พฤฒิชัย เป็นผู้ร่วมบุกเบิกก่อตั้ง “มูลนิธิทานตะวัน 19” รักษาคนไข้ที่มีฐานะยากจน และผู้ด้อยโอกาส  จนได้รับฉายา  “หมอ 19 บาท”
ประวัติ

นายแพทย์ พฤฒิชัย เกิดเมื่อวันที่ 8 มกราคม พ.ศ. 2506 ที่กรุงเทพมหานคร เป็นบุตรของนายจรัล และนางพงษ์เพ็ญ ดำรงรัตน์ เจ้าของกิจการบริษัท กำแพงเพชรวิวัฒน์ก่อสร้าง จำกัด มีน้องชาย คือ นายธนการ ดำรงรัตน์ ผู้สมัครสมาชิกสภาผู้แทนราษฎรกรุงเทพมหานคร เขต 6 พรรคเพื่อแผ่นดิน
นายแพทย์ พฤฒิชัย สำเร็จการศึกษาชั้นมัธยมศึกษาตอนต้นจากโรงเรียนเซนต์คาเบรียล มัธยมศึกษาตอนปลายจากโรงเรียนเตรียมอุดมศึกษา พญาไท ระดับปริญญาตรีแพทยศาสตรบัณฑิต จากจุฬาลงกรณ์มหาวิทยาลัย ในปี พ.ศ. 2532 และระดับปริญญาโท บริหารธุรกิจมหาบัณฑิต จากสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย (พ.ศ. 2542)
การทำงาน

นายแพทย์ พฤฒิชัย เคยทำงานเป็นแพทย์ประจำโรงพยาบาลสุรินทร์  จากนั้นจึงหันเหเข้าสู่วงการการเมืองในการเลือกตั้งสมาชิกสภาผู้แทนราษฎร ปี พ.ศ. 2544 ในสังกัดพรรคไทยรักไทย ได้รับเลือกตั้งเป็นสมาชิกสภาผู้แทนราษฎรกรุงเทพมหานคร (เขตบึงกุ่ม) และได้รับแต่งตั้งเป็นที่ปรึกษารัฐมนตรีช่วยว่าการกระทรวงคมนาคม
ในการเลือกตั้ง พ.ศ. 2550 นายแพทย์พฤฒิชัย ได้ย้ายมาสังกัดพรรคเพื่อแผ่นดิน โดยได้รับการแต่งตั้งเป็นรองหัวหน้าพรรค ซึ่งในการร่วมรัฐบาลของนายสมชาย วงศ์สวัสดิ์ ได้รับการแต่งตั้งเป็นที่ปรึกษารัฐมนตรีว่าการกระทรวงการคลัง และได้รับตำแหน่งรัฐมนตรีช่วยว่าการกระทรวงการคลัง ในรัฐบาลนายอภิสิทธิ์ เวชชาชีวะ  ซึ่งการทำงานของนายแพทย์พฤฒิชัย ดำรงรัตน์ ได้รับฉายาจากพรรคเพื่อไทย เป็น 1 ใน 10 รัฐมนตรีไร้ผลงาน ว่า "รัฐมนตรีเงียบสงัด เหงา"
ในการปรับคณะรัฐมนตรีหลังการอภิปรายไม่ไว้วางใจ เมื่อวันที่ 6 มิถุนายน พ.ศ. 2553 นายแพทย์พฤฒิชัย ดำรงรัตน์ ถูกปรับออกจากตำแหน่ง
นายแพทย์ พฤฒิชัย ได้รับตำแหน่งรองหัวหน้าพรรคเพื่อแผ่นดิน เมื่อวันที่ 20 เมษายน พ.ศ. 2552 และได้ลาออกจากตำแหน่งพร้อมกับกรรมการบริหารพรรคจำนวนหลายคน ในช่วงเดือนกุมภาพันธ์ พ.ศ. 2553 ต่อมาในวันที่ 27 เมษายน พ.ศ. 2554 ได้รับตำแหน่งสมาชิกสภาผู้แทนราษฎร แบบสัดส่วน แทนนายถิรชัย วุฒิธรรม ที่ลาออกไปร่วมงานกับพรรคเพื่อไทย
เครื่องราชอิสริยาภรณ์

พ.ศ. 2552 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
แหล่งข้อมูลอื่น

ศูนย์ข้อมูลนักการเมือง เก็บถาวร 2009-12-05 ที่ เวย์แบ็กแมชชีน
| ด ค กคณะรัฐมนตรีคณะที่ 59 ของไทย |
| --- | --- | --- |
| นายกรัฐมนตรี |  อภิสิทธิ์ เวชชาชีวะ  |  |
| รองนายกรัฐมนตรี |  สุเทพ เทือกสุบรรณ  กอร์ปศักดิ์ สภาวสุ  สนั่น ขจรประศาสน์  ไตรรงค์ สุวรรณคีรี  |  |
| สำนักนายกรัฐมนตรี |  สาทิตย์ วงศ์หนองเตย  วีระชัย วีระเมธีกุล  องอาจ คล้ามไพบูลย์  |  |
| กลาโหม |  ประวิตร วงษ์สุวรรณ  |  |
| การคลัง |  กรณ์ จาติกวณิช  ประดิษฐ์ ภัทรประสิทธิ์  พฤฒิชัย ดำรงรัตน์  มั่น พัธโนทัย  |  |
| การต่างประเทศ |  กษิต ภิรมย์  |  |
| การท่องเที่ยวและกีฬา |  ชุมพล ศิลปอาชา  |  |
| การพัฒนาสังคมและความมั่นคงของมนุษย์ |  วิฑูรย์ นามบุตร  อิสสระ สมชัย  |  |
| เกษตรและสหกรณ์ |  ธีระ วงศ์สมุทร  ชาติชาย พุคยาภรณ์  ศุภชัย โพธิ์สุ  |  |
| คมนาคม |  โสภณ ซารัมย์  ประจักษ์ แกล้วกล้าหาญ  เกื้อกูล ด่านชัยวิจิตร  สุชาติ โชคชัยวัฒนากร  |  |
| ทรัพยากรธรรมชาติและสิ่งแวดล้อม |  สุวิทย์ คุณกิตติ  |  |
| เทคโนโลยีสารสนเทศและการสื่อสาร |  ระนองรักษ์ สุวรรณฉวี  จุติ ไกรฤกษ์  |  |
| พลังงาน |  วรรณรัตน์ ชาญนุกูล  |  |
| พาณิชย์ |  พรทิวา นาคาศัย  อลงกรณ์ พลบุตร  |  |
| มหาดไทย |  ชวรัตน์ ชาญวีรกูล  บุญจง วงศ์ไตรรัตน์  ถาวร เสนเนียม  |  |
| ยุติธรรม |  พีระพันธุ์ สาลีรัฐวิภาค  |  |
| แรงงาน |  ไพฑูรย์ แก้วทอง  เฉลิมชัย ศรีอ่อน  |  |
| วัฒนธรรม |  ธีระ สลักเพชร  นิพิฏฐ์ อินทรสมบัติ  |  |
| วิทยาศาสตร์และเทคโนโลยี |  กัลยา โสภณพนิช  วีระชัย วีระเมธีกุล  |  |
| ศึกษาธิการ |  จุรินทร์ ลักษณวิศิษฏ์  ชินวรณ์ บุณยเกียรติ  ชัยวุฒิ บรรณวัฒน์  นริศรา ชวาลตันพิพัทธ์  ไชยยศ จิรเมธากร  |  |
| สาธารณสุข |  วิทยา แก้วภราดัย  จุรินทร์ ลักษณวิศิษฏ์  มานิต นพอมรบดี  พรรณสิริ กุลนาถศิริ (ขณะรักษาการ)  |  |
| อุตสาหกรรม |  ชาญชัย ชัยรุ่งเรือง  ชัยวุฒิ บรรณวัฒน์  |  |
| โฆษกประจำสำนักนายกรัฐมนตรี |  ปณิธาน วัฒนายากร (ขณะรักษาการ)  พุทธิพงษ์ ปุณณกันต์  ศุภชัย ใจสมุทร (ขณะรักษาการ)  ศุภรักษ์ ควรหา  วัชระ กรรณิการ์  ภูมินทร์ ลีธีระประเสริฐ  มารุต มัสยวาณิช  |  |
 รัฐมนตรีช่วยว่าการ  † : รักษาการแทน  พ้นจากตำแหน่ง
สฤต สันติเมทนีดล

| สฤต สันติเมทนีดลม> ป.ช., ม.ว.ม. |
| --- | --- |

รัฐมนตรีช่วยว่าการกระทรวงศึกษาธิการ
ดำรงตำแหน่ง 25 ตุลาคม พ.ศ. 2537 – 19 พฤษภาคม พ.ศ. 2538
นายกรัฐมนตรี: ชวน หลีกภัย
 
ข้อมูลส่วนบุคคล
เกิด: 1 ธันวาคม พ.ศ. 2489 (77 ปี)
พรรคการเมือง: เพื่อไทย
คู่สมรส: ศิริพร สันติเมทนีดล

สฤต สันติเมทนีดล (เกิด
1 ธันวาคม พ.ศ. 2489) อดีตรัฐมนตรีช่วยว่าการกระทรวงศึกษาธิการ ในรัฐบาลชวน หลีกภัย อดีตสมาชิกสภาผู้แทนราษฎรจังหวัดขอนแก่น และอดีตสมาชิกสภาผู้แทนราษฎร แบบบัญชีรายชื่อ สังกัดพรรคไทยรักไทย และเป็นสมาชิกบ้านเลขที่ 111
ประวัติ

สฤต สันติเมทนีดล เกิดเมื่อวันที่ 1 ธันวาคม พ.ศ. 2489 สำเร็จการศึกษาระดับปริญญาตรีทางด้านเศรษฐศาสตร์ จากจุฬาลงกรณ์มหาวิทยาลัย ปริญญาโททางด้านวิศวกรรมและแผนการขนส่ง จากประเทศสหรัฐอเมริกา และปริญญาเอกทางด้านวิศวกรรมการขนส่ง จากมหาวิทยาลัยโตรันโต
การทำงาน

สฤต สันติเมทนีดล ได้รับเลือกตั้งเป็นสมาชิกสภาผู้แทนราษฎรจังหวัดขอนแก่น เขต 4 สังกัดพรรคพลังธรรม ในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 และได้รับแต่งตั้งเป็นรัฐมนตรีช่วยว่าการกระทรวงศึกษาธิการ ในรัฐบาลนายชวน หลีกภัย ในปี พ.ศ. 2537 แทนนายอดิศร เพียงเกษ ซึ่งถูกปรับออกจากตำแหน่ง
จากนั้นในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 เขาได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ สังกัดพรรคไทยรักไทย และได้รับแต่งตั้งเป็นกรรมการบริหารพรรคไทยรักไทย ต่อมาเขาได้ลาออกเพื่อไปร่วมงานกับพรรคพลังแผ่นดินไทย พร้อมกับ ลิขิต ธีรเวคิน
เครื่องราชอิสริยาภรณ์

พ.ศ. 2538 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2537 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)